पाएं अपने शहर की ताज़ा ख़बरें और फ्री ई-पेपरडाउनलोड करें
जिले में एक्टिव कोरोना संक्रमितों के मौत का आंकड़ा बढता जा रहा है। पिछले 24 घंटे में 2 कोरोना संक्रमित की मौत हुई है। मृतक मुख्यालय का ही रहने वाला है। वह पिछले कुछ दिनों से बीमार चल रहा था। दरभंगा से उसके परिजनों को शव लाने के लिए काफी मशक्कत करना पडा जिसके बाद निजी एंबुलेंस से उसे श्मशान ले जाया गया। वहीं एक रिपोर्ट के अनुसार जिले में मृतकों की संख्या बढ़कर 28 हो गई है। वर्तमान में जिले के विभिन्न कोविड केयर सेंटर में 103 कोरोना पाजिटिव मरीज भर्ती हैं जबकि जिले में कोविड मरीजों के लिए बेड की कुल क्षमता 1115 है है।
जिले में सर्वाधिक कोरोना संक्रमित रहिका प्रखंड में पाए गए हैं जबकि सबसे कम लौकहा-खुटौना में पाए गए हैं। वहीं, 24 घंटे में 102 नए मरीज मिले हैं जबकि 262 लोग ठीक हुए हैं। एक रिपोर्ट के अनुसार जिले में मृतकों की संख्या बढ़कर 28 हो गई है। वहीं जिले के वैसे मरीज जिनका इलाज, जांच व मृत्यु दूसरे जिले में हो गई है उनकी संख्या भी 95 हो गई है। जिले से बाहर मरने वालों में दरभंगा में 54, भागलपुर में 2, गया व मधेपुरा में 1-1, मुजफ्फरपुर में 3, समस्तीपुर में 6, सुपौल में 4, सीतामढी में 11, पश्चिम चंपारण में 1, सारण में 1, मुंगेर में 1, बागपत में 1, दिल्ली में 1 और पटना में 7 अादमी की मौत हुई है। इस तरह जिले से बाहर 95 संक्रमितों की मौत हुई है। हालांकि दूसरे जिले में मरने वालों को जिले की सूची में नहीं जोड़ा जाता है।
जिले में बने काेविड केयर सेंटर में 103 मरीजाें का चल रहा है इलाज
51 से 60 वर्ष के आयु वर्ग में शामिल 6 लोगों ने गंवाई जान
एक रिपोर्ट के अनुसार जिले में जिन लोगों की मौत हुई है उसमें 70 से अधिक आयु के 8, 61 से 70 वर्ष के 5, 51 से 60 वर्ष के 6, 41 से 50 वर्ष के 5, 31 से 40 वर्ष के 3 और 21 से 30 वर्ष के 2 कोरोना संक्रमित शामिल हैं। वहीं उम्र के अनुसार जिले में संक्रमित की संख्या इस प्रकार है। जिले में 0 से 10 वर्ष के 75 मरीज, 11 से 20 वर्ष के 325 मरीज, 21 से 30 वर्ष के 769 मरीज सहित अन्य शामिल हैं।
जिले में टीका लेने वालों की संख्या 3 लाख के पार, अलर्ट है स्वास्थ्य विभाग
जिले में टीका लेने वाले लोगों की कुल संख्या 3 लाख के पार पहुंच गई है। इसमें प्रथम डोज 2 लाख 35 हजार से अधिक लोगों को दिया जा चुका है जबकि सेकेंड डोज 60 हजार से अधिक लोगों को दिया जा चुका है। इसमें 16,089 हेल्थ केयर वर्कर को प्रथम डोज,12,112 हेल्थ केयर वर्कर को सेकंड डोज, 9,569 फ्रंटलाइन वर्कर को प्रथम डोज, 4,592 फ्रंटलाइन वर्कर को सेकंड डोज, 1,39,305 लोग जो 60 से ऊपर के हैं को प्रथम और 25,306 को सेकंड डोज तथा 45 से 59 वर्ष के 62,000 से अधिक लोगों को प्रथम डोज व 7,694 से अधिक लोगों को सेकंड डोज मिला है।
एक्सपर्ट व्यू
वैक्सीन अवश्य लें
^जो भी टीका लेने के योग्य हों, उन्हें टीका अवश्य लेना चाहिए क्योंकि टीका पड़ जाने के बाद प्रतिरोधक क्षमता बढ़ जाएगी। इससे शरीर में एंटीबॉडी विकसित होती है। लेकिन यह ध्यान जरूर रखें की टीका लेते समय कोई लक्षण ना हो। अगर कोई लक्षण पाए जाते हैं तो पहले जांच कराए और रिपोर्ट निगेटिव आने पर ही टीका लें। साथ ही कोरोना प्रोटोकॉल का पूरी तरह से पालन करें व मास्क अवश्य पहने। वहीं लाॅकडाउन लोगों को संक्रमण से बचाने के लिए लगाया गया है, ऐसे में लाॅकडाउन के नियमों का भी पूरी तरह से पालन करें।
डाॅ. रमा झा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva mai_Deva zho_Hant eng_Latn